Burislav

Burislav (Burisleif, Byrislaw, død 1008) ifølge sagalitteraturen navn på mytisk konge i Vendland. Han er sagt å være far til Gunhild (Świętosława av Polen), Astrid og Geira. Gunhild var, ifølge sagaen, gift med danekongen Svein TjugeskjeggIfølge den tyske kronikøren Adam av Bremen var hun også senere gift med den svenske kongen Erik Seiersæl. Astrid ble gift med den mytiske lederen for Jomsvikingene, Sigvalde jarlSagaen om Jomsvikingene, s 69 i Det norske samlagets utgave fra 1931, og Snorre Sturlason hevder at Olav Tryggvason giftet seg med Geira sist på 980-talletOlav Tryggvasons saga, kap. 22. Snorre omtaler her Geira som «dronning» av Vendland. Burislav selv ble senere gift med Tyra Haraldsdatter, søster av Svein Tjugeskjegg og datter av kong Harald Blåtann av Danmark som et ledd i fredsavtalen mellom jomsvikingene og danskekongen etter slaget ved Hjørungavåg i 986.

Burislavs identitet er usikker. Det er lansert flere teorier om hvem han var: Han kan ha vært en slavisk prins som ikke er beskrevet andre steder, det kan ha vært sagaforfatternes mer generelle betegnelse på slaviske prinser eller herskere, eller det kan ha vært kong Mieszko I av Polen eller hans sønn kong Boleslaw I av Polen.

Referanser

Kategori:Personer fra vikingtiden
Kategori:Dødsfall i 1008
Kategori:900-tallet